Dodaj svoj predmet v Muzej okusov!
2025-01-29 00:00 - 2025-06-01 00:00 (Europe/Paris) | Maribor center / splet
Si predstavljate, da vaš dežnik, babičin recept ali star košček mila postanejo del muzejske zbirke?
Pridružite se projektu Muzej okusov in soustvarite edinstveno virtualno zbirko, kjer vsak predmet pripoveduje svojo zgodbo o sladkem, slanem, kislem, grenkem ali pikantnem spominu.
Sodelujte v treh korakih:
1. Izberite predmet, ki vas povezuje z okusom.
2. Fotografirajte ga in napišite zgodbo o njegovem pomenu.
3. Pošljite prispevek preko obrazca.
Muzej okusov je sodoben projekt Pokrajinskega muzeja Maribor, ki združuje preteklost in sedanjost z inovativnimi pristopi. Njegov osrednji cilj je raziskovanje, interpretacija in doživljanje okusov, ki so nosilci spominov in pomemben del kulturne dediščine.

Povezava do originalnega članka

Odprtje razstave Zagotavljanje ustreznih bivalnih pogojev študentom Univerze v Mariboru
2025-03-19 12:00 - 2025-05-31 12:00 | Evropska investicijska banka
Vabimo vas na odprtje razstave Zagotavljanje ustreznih bivalnih pogojev študentom Univerze v Mariboru, ki bo v sredo, 19. marca 2025, ob 12. uri v Muzeju narodne osvoboditve Maribor.
Razstava v jubilejnem letu, ko Univerza v Mariboru obeležuje 50-letnico ustanovitve, skozi fotografije in pričevanja predstavlja objekte ter bivalne pogoje za študente, ki jih zagotavljajo študentski domovi Univerze v Mariboru.

Povezava do originalnega članka

Gala Čaki: Pokrajina notranjega jaza
2025-03-21 19:00 - 2025-05-31 19:00 | Maribor center / MMC KIBLA, Ulica kneza Koclja 9, Maribor
Odprtje samostojne razstave Gale Čaki: Pokrajina notranjega jaza
Vljudno vabljeni na odprtje samostojne razstave slikarke Gale Čaki Pokrajina notranjega jaza, ki bo v petek, 21. marca 2025, ob 19. uri v prostoru za umetnost KiBela. Njena dela buhtijo od energije, kot bi umetnica prelivala svojo notranjost na platna, ki izžarevajo umetničino ustvarjalno ekspresijo.
Intenzivna osebna čustva z odločnimi, a tudi prefinjenimi in nežnimi zamahi potez čopiča usmeri v slikanje, kar opravlja tako vehementno, da bi njen pristop označili tudi za ambientalni performans ali akcijsko slikarstvo.

Povezava do originalnega članka

Mariborski slikar Eduard Lind
2025-03-27 09:00 - 2025-05-31 12:00 | Maribor center / Pokrajinski arhiv Maribor
S čopičem skozi čas: Eduard Lind in življenje mariborskih meščanov
V Kinu Partizan, ki je del Pokrajinskega muzeja Maribor, je na ogled izjemna postavitev, posvečena življenju in delu Eduarda Linda (1827–1904), priznanega mariborskega slikarja druge polovice 19. stoletja. Ob obeležitvi 120. obletnice njegove smrti razstava prinaša edinstven vpogled v bogat opus portretista, ki je mojstrsko ovekovečil podobe mariborskega meščanstva ter postal pomemben kronist svojega časa.
Slikarska tehnika Eduarda Linda, ki slovi po foto-realistični natančnosti, mu je omogočila, da je konkuriral celo sodobni fotografiji. Njegovi portreti županov in uglednih meščanov, ki so delovali v ključnih mestnih institucijah, so danes pomemben del mariborske dediščine. Poleg portretov je ustvarjal tudi sakralne podobe, krajine in restavratorska dela, kar ga uvršča med vsestranske umetnike svoje dobe.
Postavitev razstave je zasnovala dr. Valentina Bevc Varl, kustodinja in umetnostna zgodovinarka, ki je v večletnem raziskovanju Lindove zapuščine razkrila številne nove vidike njegovega dela. Posebno vrednost razstavi dajejo štiri doslej neznana Lindova dela, ki so zdaj prvič na ogled javnosti. Razstavo dopolnjuje monografija Eduard Lind, slikar mariborskega meščanstva (1827–1904), ki razkriva fascinantne podrobnosti iz njegovih osebnih beležnic in celovit pregled njegovega ustvarjanja.

Razstava je na ogled od torka do sobote, med 10. in 18. uro.

Povezava do originalnega članka

200-urni tečaj za učitelja joge v Mariboru
2025-04-12 09:00 - 2026-03-21 18:00 | Okolica / Asteya studio, Miklavčeva ulica 7, 2000 Maribor
Pridružite se nam na obsežnem 200-urnem usposabljanju Spanda Vinyasa, da postanete spreten učitelj joge.
Pridružite se nam na obsežnem 200-urnem usposabljanju Spanda Vinyasa, da postanete spreten učitelj joge. V skladu z modrostjo in tradicijo joge, ajurvede, petih elementov ter sodobnega razumevanja anatomije in biomehanike boste preoblikovali svojo lastno prakso in zapustili to usposabljanje samozavestno in kompetentno za poučevanje organske, integralne metode Spanda Vinyasa. Tečaj je odlična izbira za vse, ki vas zanima bolj dinamična vadba – vinyasa joga.
Velika prednost tečaja je, da vas naučimo Spanda metode sekvenciranja jogijskih ur. To pomeni, da pridobite zelo strukturirano, logično in organizirano metodo, s katero lahko učinkovito učite tako popolne začetnike kot tudi tiste, ki imajo že nekaj izkušenj z vadbo asan.
Poleg tega vas spoznamo tudi z zahtevnejšo Spanda Tattva Flow jogo, ki je primerna za naprednejše praktike. Fizični del tečaja izvajamo na srečanjih v Asteya studiu, medtem ko teoretični del predelate v svojem tempu preko vnaprej posnetih predavanj.

Povezava do originalnega članka

Yana Naidenko / Iz skicirke
2025-04-25 10:00 - 2025-06-16 18:00 | Maribor center / UGM Šop, Strossmayerjeva ulica 6
Yana Naidenko je grafična oblikovalka in slikarka, ki se bo v UGM Šopu predstavila s serijo del na papirju.
Umetnica v skicirki beleži prizore iz vsakdanjega življenja. Prizore z ulice, železniške postaje, portrete družinskih članov in prijateljev pogosto najprej fotografira, šele nato jih s pomočjo kemičnih svinčnikov, flomastrov, akvarelov, temper in pastelov prenese na papir. Tak način ustvarjanja ji nudi, da z minimalnimi sredstvi ujame hipnost trenutka, čustev in razpoloženja.
Yana Naidenko je ukrajinska umetnica, ki živi v Mariboru. Diplomirala je na Narodni akademiji za urbano ekonomijo v Khrakivu, kjer je kasneje delala kot grafična oblikovalka in se še dodatno izobraževala na področju slikarstva in risbe. Zanima jo umetnost kot nosilka identitete ter kako lahko umetnost postane način spopadanja z izkušnjo razseljenosti. V Ukrajini je razstavljala v okviru skupinskih razstav ter se udeleževala umetniških rezidenc.

Povezava do originalnega članka

Javni razpis za umetniške rezidence v Berlinu, Londonu, New Yorku in na Dunaju za leto 2026
2025-05-05 - 2025-06-16 | BERLIN
Ministrstvo za kulturo je objavilo Javni razpis za izbor kulturnih projektov bivanja in ustvarjanja v umetniških rezidencah v Berlinu, Londonu, New Yorku in na Dunaju, ki jih bo v letu 2026 sofinancirala Republika Slovenija iz proračuna, namenjenega za kulturo. Okvirna vrednost razpisanih sredstev je predvidoma 100.000 evrov. Rok za prijavo je 16. junij 2025.

Predmet javnega razpisa je izbor kulturnih projektov za enomesečno bivanje in ustvarjanje v umetniških rezidencah Ministrstva za kulturo v Berlinu, Londonu, New Yorku in na Dunaju v obdobju od 1. januarja do 31. decembra 2026.
Cilji javnega razpisa so krepitev umetniške ustvarjalnosti posameznikov ali umetniških skupin prek mobilnosti in medkulturne izmenjave idej, znanja in praks, krepitev njihove mednarodne prepoznavnosti ter uveljavljanje slovenske kulture in umetnosti v tujini.
Razpis je namenjen prijaviteljem, ki delujejo na področjih umetnosti in kulture: uprizoritvena umetnost; vizualna umetnost; arhitektura in oblikovanje; glasbena umetnost; intermedijska umetnost; film in AV-kultura; knjiga; kritika umetnosti ter refleksija kulture in družbe.
Financiranje vključuje:

stroške najemnine, tekoče stroške, ki so povezani z uporabo stanovanja, stroške rednega vzdrževanja in osnovne opreme umetniških rezidenc v Berlinu, Londonu, New Yorku in na Dunaju;
pavšalno nadomestilo za stroške poti in bivanja ter drugih stroškov v zvezi s projektom oziroma ustvarjanjem v rezidenci za izbrane prijavitelje.

POVEZAVA: https://www.gov.si/zbirke/javne-objave/javni-razpis-9/

GUGALNIK IDEJ: Odloženo v depoju pohištva
2025-05-05 08:00 - 2025-09-19 17:00 | Maribor center / nekdanji Kino Partizan
Vabimo vas na odprtje umetniškega projekta 𝐑𝐮𝐝𝐢𝐣𝐚 𝐔𝐫𝐚𝐧𝐚, ki s pomočjo fotografije, videa in baleta raziskuje naš odnos do predmetov kulturne dediščine. 𝐏𝐫𝐨𝐣𝐞𝐤𝐭 𝐣𝐞 𝐝𝐞𝐥 𝐦𝐮𝐳𝐞𝐣𝐬𝐤𝐞 𝐩𝐥𝐚𝐭𝐟𝐨𝐫𝐦𝐞 𝐆𝐔𝐆𝐀𝐋𝐍𝐈𝐊 𝐈𝐃𝐄𝐉, 𝐤𝐢 𝐯𝐚𝐛𝐢 𝐮𝐦𝐞𝐭𝐧𝐢𝐤𝐞 𝐤 𝐝𝐢𝐚𝐥𝐨𝐠𝐮 𝐳 𝐝𝐞𝐝𝐢š𝐜𝐢𝐧𝐨. V središču je tokrat vprašanje: ali lahko do stvari razvijemo intimen, čustven odnos – ne le spoštovanje?

V ambientu 𝐝𝐞𝐩𝐨𝐣𝐚 𝐩𝐨𝐡𝐢š𝐭𝐯𝐚 𝐏𝐨𝐤𝐫𝐚𝐣𝐢𝐧𝐬𝐤𝐞𝐠𝐚 𝐦𝐮𝐳𝐞𝐣𝐚 𝐌𝐚𝐫𝐢𝐛𝐨𝐫, postavljenega v nekdanjem 𝐊𝐢𝐧𝐮 𝐏𝐚𝐫𝐭𝐢𝐳𝐚𝐧, vas bo pričakala posebna fotografska postavitev, kjer se med muzejske predmete “odloži” telo balerine. Z igro svetlobe in kontrastov med živim in neživim projekt odpira nova vprašanja o empatiji, spominu in zgodovini.

𝐃𝐨𝐠𝐨𝐝𝐞𝐤 𝐛𝐨𝐬𝐭𝐚 𝐩𝐨𝐬𝐩𝐫𝐞𝐦𝐢𝐥𝐚 𝐩𝐫𝐨𝐣𝐞𝐤𝐜𝐢𝐣𝐚 𝐢𝐧 𝐩𝐨𝐠𝐨𝐯𝐨𝐫 𝐳 𝐚𝐯𝐭𝐨𝐫𝐣𝐞𝐦.
Razstava bo na ogled do 19. septembra 2025. Kino Partizan, vsak torek do sobote, od 10.00 do 18.00. Ob nedeljah, ponedeljkih in praznikih zaprto.

Razstava Preslišani
2025-05-06 18:00 - 2025-06-06 19:00 | Maribor center / Vodni stolp
Otvoritev razstave Preslišani bo 6. maja ob 18.00 v Vodnem stolpu.

Viktorija Potočnik in Brane Širca sta ustvarjalna dvojica, ki ju je naključno povezala njuna likovna pripoved, stkana v polju eksistencialno obarvane figuralike. Njune podobe opozarjajo na vse tiste, na katere smo kot družba pozabili, jih spregledali ali preslišali. Oba ustvarjalca povezuje globoka empatija, ki se zrcali v želji, da bi prav vsak posameznik imel možnost osmislitve, saj bomo le na ta način lahko kot družba zaživeli v sožitju.
Gledalca, ki se znajde sredi prostorske razstavne postavitve, se predstavljena tematika zlahka dotakne, saj se zdi, da tudi s svojo fizično umeščenostjo postaja eden izmed upodobljencev, kar predstavlja učinkovito vstopno točko identifikacije. Množica nemih figur Viktorije Potočnik in Braneta Širce namreč potrpežljivo čaka, da se v nas sproži val sočutja in predrami glas nevidnih, preslišanih in pozabljenih.
Kustodinja Irma Brodnjak Firbas

Viktorijo Potočnik, nekdanjo poslanka ter županja, pedagoginja in humanitarka je v zadnjih letih svoj angažiran glas prelila v likovno govorico. Sprva se je izražala v risbi in grafiki, nato pa intenzivneje v kiparskem mediju. Pri slednjem je izbrala glino, material, domač tudi njeni rojstni Prlekiji. V elegantne, manieristično razpotegnjene ženske figure je vnesla širok spekter čustev – v njihovi zamaknjenosti in ranljivosti zaslutimo osamljenost, otožnost, obup, pa tudi upor, vztrajnost, pogum in upanje. Njene ženske figure nastajajo posamično ali v paru, v razstavnih postavitvah pa se zdi, da strnjene v množico nastopajo kot branilke človeškega dostojanstva. Med številnimi skulpturami, ki jih je Potočnikova doslej ustvarila, najdemo tudi torze, konstitutiven in zelo pomenljiv del njenih najnovejših stvaritev pa so rupture, ki jih asociativno doživljamo kot rane, metaforično pa nakazujejo na izgorelost ter duhovno izpraznjenost. V prispodobi pa ravno ta izvotljenost človeške figure daje možnost za nove vsebine in drugačne pristope, zlasti v smislu odmika od banalnosti in površnosti.
Brane Širca velja za izrazito angažiranega likovnega umetnika, katerega slikarski, grafični in kiparski cikli izkazujejo izjemno senzibilnost do družbenih neravnovesij. Navdih za slikarsko serijo Pariške silhuete (2017) je umetnik dobil v času bivanja v pariškem ateljeju Zveze društev slovenskih likovnih umetnikov. Slikarski objekti so nastajali na osnovi fotografskega beleženja uličnega vrveža anonimne množice ljudi, ki preplavlja ulice, bulvarje in trge francoske prestolnice. Utrip, ki ga je Širca iskal skozi objektiv, pa poleg živahne dinamike urbanega vsakdanjika razkriva tudi manj prijetne plati sodobnega, s potrošniško logiko prežetega življenja. In ravno tovrstno bivanjsko plastenje predstavlja jedro njegovega likovnega raziskovanja. Podobe ljudi je avtor s poudarjeno konturo prenesel na večjo papirnato podlago, za likovne nosilce je uporabil napihljive papirnate vreče, namenjene zaščiti blaga med transportom. Pred nami se torej izrisujejo anonimne figure, zamrznjene v času in prostoru. Figure Širca zgovorno prikaže v belih (duhovno razvrednotenje) ali črnih silhuetah (eksistencialna teža), z močnimi plakatnimi odtenki barvnih prog pa v dela vnaša potrošniško estetiko.
Gledalca, ki se znajde sredi prostorske razstavne postavitve, se predstavljena tematika zlahka dotakne, saj se zdi, da tudi s svojo fizično umeščenostjo postaja eden izmed upodobljencev, kar predstavlja učinkovito vstopno točko identifikacije. Množica nemih figur Viktorije Potočnik in Braneta Širce namreč potrpežljivo čaka, da se v nas sproži val sočutja in predrami glas nevidnih, preslišanih in pozabljenih.

Povezava do originalnega članka

[Galerija Media Nox] Razstava TBD
2025-05-07 18:00 - 2025-06-05 18:00 | Galerija Media Nox
GALERIJA MEDIA NOX
RAZSTAVA TBD
Sreda, 7. maj 2025 // 18.00 // Galerija Media Nox
V sredo, 7. maja 2025, bo v Galeriji Media Nox odprtje razstave študentov Akademije za likovno umetnost in oblikovanje Univerze v Ljubljani, ki so jo avtorji naslovili TBD. Razstava bo na ogled do 5. junija 2025.
Razstava, na kateri se predstavljajo umetniki Žiga Kelenc, Ajda Podgorelec, Janez Škrlec in Neža Urbiha, je naslovljena TBD. V angleškem jeziku se TBD največkrat uporablja kot okrajšava za besedno zvezo »to be determined« (»se še določi«). V vsakdanji rabi ima kratica precej več pomenov, vse pa druži namigovanje na nekaj, kar še ni povsem dorečeno, določeno ali razjasnjeno. Tudi umetniške poti mladih umetnikov, ki počasi končujejo študij slikarstva na Akademiji za likovno umetnost in oblikovanje v Ljubljani, so še dokaj nedoločene, hkrati pa se že začenjajo oblikovati prav z medijem razstav. Kuratorka razstave je Naja Mlinar.
Rdeča nit, ki povezuje razstavljajoče umetnike, je zanimanje za prepletanje stvarnega in duhovnega sveta človeške duševnosti in razmišljanja. Njihova dela, ki čisti slikarski medij pogosto preraščajo in se širijo tudi v prostor, so združitev stvarnih podob in domišljijskega sveta osebnih spominov, izkušenj, vtisov in včasih celo obsesij. Umetniki se razmerij moči, ki so v današnji družbi ustaljena in samoumevna, lotevajo tako, da na videz vsakdanje položaje obračajo in zamenjujejo. Nastala dela se zato na prvi pogled ne zdijo nenavadna, ob podrobnejši kontemplaciji pa počasi izvabijo občutke nelagodja. S tem želijo umetniki gledalce spodbuditi k razmišljanju o današnji družbi, ki prav tako pod skrbno negovano površino pogosto prikriva neprijetne in grde resnice.

Povezava do originalnega članka

Odprtje razstave TBD
2025-05-07 18:00 - 2025-06-05 22:00 | Maribor center / Galerija Media Nox, Židovska ulica 12
Razstava študentov Akademije za likovno umetnost in oblikovanje UL
V sredo, 7. maja 2025, bo v Galeriji Media Nox odprtje razstave študentov Akademije za likovno umetnost in oblikovanje Univerze v Ljubljani, ki so jo avtorji naslovili TBD. Razstava bo na ogled do 5. junija 2025. Razstava, na kateri se predstavljajo umetniki Žiga Kelenc, Ajda Podgorelec, Janez Škrlec in Neža Urbiha, je naslovljena TBD.
V angleškem jeziku se TBD največkrat uporablja kot okrajšava za besedno zvezo »to be determined« (»se še določi«). V vsakdanji rabi ima kratica precej več pomenov, vse pa druži namigovanje na nekaj, kar še ni povsem dorečeno, določeno ali razjasnjeno.
Tudi umetniške poti mladih umetnikov, ki počasi končujejo študij slikarstva na Akademiji za likovno umetnost in oblikovanje v Ljubljani, so še dokaj nedoločene, hkrati pa se že začenjajo oblikovati prav z medijem razstav.
Kuratorka razstave je Naja Mlinar.

Povezava do originalnega članka

Natalija R. Črnčec: Cvetovi svetlobe
2025-05-07 19:00 - 2025-06-14 14:00 | Maribor center / MMC KIBLA, Ulica kneza Koclja 9, Maribor
odprtje samostojne razstave Natalije R. Črnčec Cvetovi svetlobe
Vljudno vabljeni na odprtje svetlobne instalacije Cvetovi svetlobe ustvarjalke Natalije R. Črnčec, ki bo v sredo, 7. maja 2025, ob 19. uri v prostoru za umetnost KiBela.
Umetniška svetlobna instalacija generira vseobsežno lepoto ozračja. Eno najbolj opaznih novosti tokratne razstave je novonastala in razvijajoča se biomorfna oblika ‘cvetovi svetlobe’, ki jo umetnica razvija od leta 2014.
Elementarna danost gradnikov, prostorska postavitev cvetov svetlobe, njihovo svetlenje, barva in glasba naelektrijo in napojijo izbrani prostor, ki vnaša v našo percepcijo lepoto danega izkustva in trenutka. Svetlobna instalacijska kompozicija pronica skozi naše čute po obodih barv, melodijskih struktur, svetlobnih polj in nežnih vrtalnih plesov cvetov svetlobe. Prostorska postavitev uporablja vir svetlobe UV-luči. UV-luč obudi fluorescentno barvo, ki osvetli cvetove svetlobe.
Cvetovi zažarijo v svoji lepoti in podobi ter bivajoče barvno šelestijo.
Povezava do originalnega članka

»𝗠𝗼𝗿𝗮š, 𝘁𝗼𝗿𝗲𝗷 𝗺𝗼𝗿𝗲š.« – 10 let produkcije Momenta na Intimnem odru
2025-05-17 18:00 - 2025-06-15 18:00 | 4d67c9a3-4f23-4633-acf5-4ba8ec58d7a5-1
𝗥𝗮𝘇𝘀𝘁𝗮𝘃𝗮 𝗼𝗯 𝟭𝟬. 𝗼𝗯𝗹𝗲𝘁𝗻𝗶𝗰𝗶 𝗽𝗿𝗼𝗱𝘂𝗸𝗰𝗶𝗷𝗲 𝗠𝗼𝗺𝗲𝗻𝘁𝗮 𝗻𝗮 𝗜𝗻𝘁𝗶𝗺𝗻𝗲𝗺 𝗼𝗱𝗿𝘂
Naša produkcija je v večini sestavljena iz projektov, ki se morajo zgoditi. Ne ustavijo nas ovire, kot so nimamo denarja, nimamo časa, nismo strokovnjaki, nimamo dovolj sodelavcev ali nimamo energije. Imamo, kar imamo, in s tem delamo.
Ali je filozofija DIY (naredi sam) zavestna odločitev ali neizogibno dejstvo našega delovanja, je irelevantno. To je naš način dela. Raznolika in eklektična postavitev scenografskih elementov, fotografij, rekvizitov in kostumov osvetljuje domiselnost, ambicioznost, neustrašnost, trmo in ljubezen, ki nas vodijo pri ustvarjanju.
Razstava bo poznavalce produkcije Momenta spomnila, zakaj se vedno znova vračajo. V tistih, ki nas še ne poznajo, pa prižgala neugasljivo iskrico zanimanja.
Produkcija: Moment
Kuratorji: Andrej Firm, Uroš Kaurin, Zoran Petrovič
𝗥𝗮𝘇𝘀𝘁𝗮𝘃𝗮 𝗯𝗼 𝗻𝗮 𝗼𝗴𝗹𝗲𝗱 𝗱𝗼 𝟭𝟱. 𝟲. 𝟮𝟬𝟮𝟱.
Vstop prost.
Razstava je tudi del dodatnega programa Festivala Borštnikovo srečanje.
Vse info: prestopi.si
Povezava do originalnega članka

»𝗠𝗼𝗿𝗮š, 𝘁𝗼𝗿𝗲𝗷 𝗺𝗼𝗿𝗲š.« – 10 let produkcije Momenta na Intimnem odru
2025-05-17 18:00 - 2025-06-15 18:00 | »𝗠𝗼𝗿𝗮š, 𝘁𝗼𝗿𝗲𝗷 𝗺𝗼𝗿𝗲š.« – 10 let produkcije Momenta na Intimnem odru

28. festival Slovenski dnevi knjige v Mariboru
2025-05-23 10:30 - 2025-05-31 00:00 | Maribor center / Maribor
Med 23. in 31. majem 28. festival Slovenski dnevi knjige v Mariboru
Mladinski kulturni center Maribor (MKC Maribor) v sodelovanju s partnerji med 23. in 31. majem 2025 organizira festival Slovenski dnevi knjige v Mariboru, ki letos poteka že 28. leto zapored. Festival bo letos potekal pod sloganom “Drevo, beseda in človek”.
Pridružite se nam na različnih lokacijah po Mariboru in uživajte v brezplačnih kulturnih dogodkih, ki bodo združevali literaturo, umetnost in druženje.
Vse festivalske aktivnosti so brezplačne – ne zamudite priložnosti za kulturno obogatitev!

Povezava do originalnega članka

Razstava Laure Sperl LOW TIDE
2025-05-23 19:00 - 2025-07-17 22:00 | Maribor center / Tkalski prehod 4, 2000 Maribor
Otvoritev razstave
Razstava LOW TIDE, najnovejši projekt avstrijske umetnice Laure Sperl, se osredotoča na obalo kot liminalni prostor med morjem in kopnim, med znanim in neznanim. Ta prehodna pokrajina postane izhodišče za razmislek o procesu nastajanja podobe in reprezentaciji nevidnega. V nizu novih del, ki vključujejo kemigrame, cianotipije, video in prostorsko instalacijo, umetnica preizprašuje meje fotografskega medija ter odpira polje nepredvidljivih transformacij, v katerih nevidno postane vidno. S pomočjo analognih tehnik ter vključevanjem naravnih elementov – morske vode, sončne svetlobe, naplavin – razvija fotografski jezik, ki ni podrejen nadzoru, temveč se odpira nepredvidljivim transformacijam.

Povezava do originalnega članka

Rajzefirbčni sprehod: POŠASTI, KI SO USTRAHOVALE MARIBOR
2025-05-24 10:00 | 7cd956dc-0dcb-424c-b949-a0d188e72555
Vabljeni, da se z nami podate na skrivnostno pot skozi zgodbe in legende o pošastih, ki so nekoč v Mariboru burile duhove in prebujale domišljijo.
Bila so leta, ko so se je prebivalstvo Maribora soočalo s pošastmi.
Nekatere zgode in prigode so se končale hitro, celo v nekaj urah, nekatere so ostale nerazjasnjene vse do današnjih dni.
Pošasti so bile so velike in male, z okončinami ali brez, celo imena so imele. Večina se je od Maribora že poslovila, za vsaj enega pa domnevamo, da je morda še vedno tukaj.

Kdaj: Sobota, 24. 5. 2025, ob 10.00
Zbirna točka: Pred Glavno železniško postajo Maribor (pri lokomotivi)
Sprehajalec: Rok Kajzer
Trajanje: 1 – 1,5 ure
Cena sprehoda je 13 € na osebo.

Na sprehod se je potrebno prijaviti!
Prijave zbiramo do petka, 23. maja 2025, do 17.00 na:

e-mail info@rajzefiber.si,
telefon +386 590 21519 in
osebno v trgovini Rajzefiber.

Sprehod se izvede, če so nanj prijavljene minimalno 4 osebe.

Povezava do originalnega članka

Glasbena bolha – Utrip mladih talentov v Mariboru!
2025-05-24 10:00 - 22:30 | Maribor center / Vetrinjski dvor, Vetrinjska ulica 30, Maribor
Maja napovedujemo premierno izvedbo dogodka Glasbena bolha, ki bo v Vetrinjskem dvoru ponudil edinstven prostor za srečevanje, izobraževanje in izražanje mladih glasbenikov.
Povezujemo mlade skozi glasbo in ustvarjalnost Maja napovedujemo premierno izvedbo dogodka Glasbena bolha, ki bo v Vetrinjskem dvoru ponudil edinstven prostor za srečevanje, izobraževanje in izražanje mladih glasbenikov.
Dogodek je zasnovan tako, da bo mladim omogočil neprecenljivo izkušnjo sodelovanja in povezovanja v glasbeni skupnosti.
Urnik:

10.00-13.00 Sokijeva bobnarska in kitarska šola – Glasbena skupnost, ki povezuje!
13.00-19.00 Glasbena bolha: bolšjak glasbil, AV opreme, “bendovskih” majic in drugo
14.00-19.00 Glasbene delavnice z vrhunskimi mentorji
16.00-19.00 Nastopi mladih talentov na odprtem odru
19.30-22.30 Koncert Guilty of Joy s predskupino Mind Juice

Povezava do originalnega članka

Sunset Wine Experience
2025-05-24 11:00 - 17:00 | Maribor center / Ulica Vita Kraigherje 3; Poslovni center Slavija; 11. nadstropje
Doživite čarobnost zlate ure kot še nikoli doslej – v enem izmed najbolj ikoničnih vinogradov v Sloveniji. Pridružite se nam na našem prvem Sunset Wine Experience v petek, 30. maja, s pričetkom ob 17.00, kjer se sončni zahod zlije z vinom v vašem kozarcu.
Vino. Razgled. Nepozabni trenutki. Doživite čarobnost zlate ure kot še nikoli doslej – v enem izmed najbolj ikoničnih vinogradov v Sloveniji.
Pridružite se nam na našem prvem Sunset Wine Experience v petek, 30. maja, s pričetkom ob 17.00, kjer se sončni zahod zlije z vinom v vašem kozarcu.
Kaj vas čaka:

Neomejeno vino in druge pijače – vaš kozarec ne bo prazen
Izbrani prigrizki, ki se odlično podajo k vinu
Presenečenje – nastop saksofonista v živo
Ambientalna glasba za popolno vzdušje

Cena: 40 € na osebo
Pridite zaradi vina. Ostanite zaradi trenutka.
Naj griči zažarijo, glasba vas ponese, in vino pove zgodbo, ki je ne boste pozabili.

Povezava do originalnega članka

Dnevi knjige v Mariboru - sobota in nedelja (2. dan in 3. dan)
2025-05-24 11:00 - 2025-05-25 10:00 | maribor Slovenija
SOBOTA, 24. MAJ 2025
11.00, LITERARNA HIŠA MARIBOR
MARIBORSKA LITERARNA JUTRA POD JEKLENO BRAJDO
Odprto skupinsko branje na dvorišču Vojašniške ulice 12 ob kavi in pogovorih. Vabljeni tudi kantavtorji in kantavtorice.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor

19.00, POD LETNIM AVDITORIJEM LUTKOVNEGA GLEDALIŠČA
25. PESNIŠKI TURNIR – FINALNO TEKMOVANJE ZA NAJBOLJŠO NEOBJAVLJENO IZVIRNO PESEM IN NAZIV »VITEZ(INJA) PESNIŠKEGA TURNIRJA 2025«
Po dveh polfinalnih turnirjih, ki sta potekala 11. aprila v Knjižnici Damirja Feigla v Novi Gorici in 25. aprila v Valvasorjevi knjižnici Krško, se je v finale Pesniškega turnirja, izvirnega tekmovanja, ki od leta 2000 poteka na pobudo Zore A. Jurič, uvrstilo dvanajst pesnikov in pesnic, ki se bodo potegovali za naziv vitez ali vitezinja poezije.
Nastopili bodo Nika Gradišek, Jure Jakob, Damjan Japelj, Aleš Jelenko, Jernej Kusterle, Brigita Mencigar, Lucija Mirkac, Alja Pušič, Sara Špelec, Andreina Trusgnach, Karmen Vidmar in Eva Žnidaršič.
Pesniški gost bo lanskoletni vitez poezije Peter Rezman, prireditev bosta povezovala koordinator projekta Nino Flisar in vitezinja poezije Alenka Jovanovski. Strokovna žirija, v sestavi dr. Irena Novak Popov, dr. David Bedrač in Franci Novak, bo izbrala viteza ali vitezinjo poezije, ki bo prejel/-a denarno nagrado 1000 € in knjižno darilo. Svojega zmagovalca ali zmagovalko bo z glasovanjem izbralo tudi občinstvo. Ob tej priložnosti bo izšel zbornik finalnih pesmi, ki ga bodo v dar prejeli vsi obiskovalci.
Če bo deževalo, bo dogodek potekal v Sodnem stolpu.
Produkcija in izvedba: Klub kulturnih ustvarjalcev KU KU in Kreacija, s. p., v izvedbenem sodelovanju z Lutkovnim gledališčem Maribor in festivalom Slovenski dnevi knjige v Mariboru

NEDELJA, 23. MAJ 2025
10.00, ZBIRNO MESTO PRI PRVI GIMNAZIJI MARIBOR
SPREHOD PO POTEH UŽITNIH DREVES MARIBORA: DREVO BESED
28. festival Slovenski dnevi knjige v Mariboru • KO TE NAPIŠE KNJIGA 2025 Drevesa so pomemben del naravne dediščine in imajo v urbanem okolju ekološko, družbeno, ekonomsko in estetsko funkcijo. Eden od vidikov dreves pa je pogosto spregledan. To je uporaba delov dreves v kulinarične namene in prav tej temi se bomo na tem svojevrstnem sprehodu posvečali. Pod strokovnim vodstvom dolgoletnega predsednika in ustanovitelja Hortikulturnega društva Maribor Boruta Ambrožiča se bomo sprehodili po Mariboru, spoznavali užitna drevesa, tudi taka, ki so za našo gastronomsko regijo neznačilna, ter podelili nekatere že pozabljene recepte. Del sprehoda bo tudi literarni postanek s pripovedovalskim nastopom Petre Bauman ob divjem mandljevcu na Ulici kneza Koclja 6 v Mariboru, ki je edini mandljevec v Sloveniji, ki ima status naravne vrednote.
Organizacija in izvedba: Hortikulturno društvo Maribor v sodelovanju s festivalom Slovenski dnevi knjige v Mariboru
Po poteh užitnih dreves Maribora je del EU projekta Erasmus +, ForestWell, ki ga je potrdila nacionalna agencija CMEPIUS. Sprehod je tudi del vseslovenske skupne akcije Drevo besed, ki poteka v izvedbi partnerskih mest festivala Slovenski dnevi knjige 2025.

Povezava do originalnega članka

Glasbena bolha – Utrip mladih talentov v Mariboru!
2025-05-24 13:00 - 22:00 | Maribor center / Atrij
Povezujemo mlade skozi glasbo in ustvarjalnost.
Maja napovedujemo premierno izvedbo dogodka Glasbena bolha, ki bo v Vetrinjskem dvoru ponudil edinstven prostor za srečevanje, izobraževanje in izražanje mladih glasbenikov. Dogodek je zasnovan tako, da bo mladim omogočil neprecenljivo izkušnjo sodelovanja in povezovanja v glasbeni skupnosti.
Dan začnemo s predstavitvijo Sokijeve bobnarske in kitarske šole. Poleg učenja bobnov in kitare šola ponuja še mnogo več. Učenci pridobivajo življenjske izkušnje, gradijo trajna prijateljstva in sodelujejo v povezani in podporni glasbeni skupnosti.
Ta celodnevni dogodek je namenjen mladim in mladim po srcu, ki želijo raziskovati svet glasbe, spoznavati različne inštrumente, se udeležiti glasbenih delavnic in navezovati stike z glasbeniki ter istomislečimi vrstniki. V sklopu dogodka bo ves popoldan potekal tudi glasbeni bolšjak, Prinesi svoje odrabljene instrumente, majice, CD-je, LP-je … in jih zamenjaj z drugimi. Ali pa samo pobrskaj med stvarmi, ki so jih prinesli drugi in si privošči kaj odpičenega.
URNIK:

10.00-13.00 Sokijeva bobnarska in kitarska šola – Glasbena skupnost, ki povezuje!
13.00-19.00 Glasbena bolha: bolšjak glasbil, AV opreme, “bendovskih” majic in drugo
14.00-19.00 Glasbene delavnice z vrhunskimi mentorji
16.00-19.00 Nastopi mladih talentov na odprtem odru
19.30-22.30 Koncert Guilty of Joy s predskupino Mind Juice
Ne zamudite priložnosti za glasbeno doživetje, ki spodbuja ustvarjalnost, mreženje in ljubezen do glasbe! Več informacij kmalu – sledite nam in se vidimo na “Glasbeni bolhi”!
TE ZANIMA VEČ? Beri dalje …
Prijavi se na delavnice in spoznaj glasbene inštrumente in vrhunske mentorje:
13.00-19.00 / Glasbene delavnice z vrhunskimi mentorji
13.00-19.00 / Delavnica odrske tehnike
14.30-16.00 / Glasbene delavnice: flavta, violina, električna harmonika
16.00-17.30 / Glasbene delavnice: bobni, ustna harmonika, ukulele, vokal
17.30-19.00 / Glasbene delavnice: bobni, klaviature, bas kitara
Prijavi se na delavnice:
https://docs.google.com/…/1FAIpQLScsVFiczuM…/viewform…
13.00-19.00, Glasbena bolha: bolšjak glasbil, AV opreme, “bendovskih” majic in drugo
Na dogodek lahko prineseš tudi svoje odrabljene majice, CD-je, LP-je … in jih zamenjaš z drugimi. Ali pa si privoščiš kaj, kar so drugi odrabili.
16.00-19.00, Nastopi mladih talentov na odprtem odru
Odprti oder ponuja priložnost mladim, da se predstavijo. Glede na število zainteresiranih bomo oblikovali odrski program z glasbenimi vložki in predstavitvami drugi sodelujoči na dogodku: MusicMax, Dyna Wax, bobni Bone …
19.30-22.30, Večerni koncert skupin Mind Juice in Guilty of Joy

Kot predskupina bodo nastopili MIND JUICE (https://www.mindjuice.si), mlad mariborski srednješolski rockerski band, ki je nastal na Sokijevi glasbeni šoli. Zase pravijo, da so: “sveže stisnjena rokerska energija mladih entuziastov, ki na odru vehementno napadajo metalske klasike in ustvarjajo svoje. Na oder pa jih je izvrgla zloglasna Sokijeva bobnarska in kitarska šola.”
Člani skupine MIND JUICE so:
Vokal in kitara: NINO GORIŠEK, URBAN ŠIVEC
Bas kitara: LANA ČRNKO
Bobni: SVIT REPŠE RUPNIK
FB: https://www.facebook.com/mindjuiceband?locale=sl_SI
IG: https://www.instagram.com/mind_juice_band
Kot glavni bend bodo nastopili GUILTY OF JOY (https://guiltyofjoy.com/) iz Kranja, ki deluje že kar nekaj let. V letu 2023 se jim je pridružil vokalist Marko Duplišak (ex. Last day here, tudi član INMATE). Tako so posneli nekaj pesmi, ki so jih ustvarili skozi leta in nastal je album “Music Diary”. Žanrsko so mešanica glasbe 90-ih (grunge-a, hard rock-a, blues-a,…) za piko na i pa so dodali zanimiva, tudi žgečkljiva, besedila s tematiko življenjskih izkušenj v mladih letih. Že samo ime skupine pove veliko o bendu, “Music diary” pa je primeren naslov njihovega albuma. Vsi so izkušeni glasbeniki, ki živijo in dihajo glasbo. Kot posamezniki so aktivni v glasbi že več kot 25 let. Sama pravim, da delajo glasbo za “starejšo” mladino. Poslušati in gledati njihov nastop je čisti užitek, ki ga povzroči glasba, ko se ji prepustiš.
GUILTY OF JOY so:
Vokal: MARKO DUPLIŠAK
Kitara: ŽIGA JERIČ
Bas kitara: ŽIGA JELOVČAN
Bobni: ROK ZAPLOTNIK
YT: https://www.youtube.com/watch?v=9fmcOBwUvfY
https://www.youtube.com/watch?v=JcjYWswtZug
IG: https://www.instagram.com/guiltyofjoy
FB: https://www.facebook.com/guiltyofjoyband?locale=sl_SI
Zakaj Glasbena bolha? Glasbeni dogodek ne ponuja zgolj glasbene izkušnje, temveč deluje kot platforma za mreženje, izražanje in aktivacijo mladih. Z zmanjševanjem digitalne osamljenosti, spodbujanjem aktivne udeležbe in vzpostavljanjem tesnejših socialnih vezi bo dogodek prispeval k dolgoročnemu razvoju glasbene skupnosti in kulturno-umetnostne vzgoje.
Bodite del prve Glasbene bolhe in podprite glasbeno ustvarjalnost mladih!
Povezava do originalnega članka

Vinske mladike
2025-05-24 14:00 | Maribor center / Vinag
Dogodek ob dnevu mladosti
Dogodek bo posvečen dnevu mladosti in nostalgiji po času Jugoslavije. Od 14. ure dalje bodo obiskovalci lahko prisluhnili zgodbam o Vinagu iz časov nekdanje države.
Glasbeno vzdušje bo obarvano z največjimi ex-YU hiti in starimi zimzelenimi popevkami.
Na terasi bodo postregli z vini iz aktualne ponudbe in prigrizki, ki bodo dopolnjevali nostalgično tematiko.
Gre za sproščeno druženje s pridihom zgodovine in glasbenimi legendami.

Povezava do originalnega članka

SLOVENIA GOES HARDCORE | Out & Indoor edition
2025-05-24 18:00 - 2025-05-25 07:00 | Okolica / Grad Murska Sobota
Hardcore & Hardstyle dogodek
Nastopajoči glavno zunanje plesišče: ** hardcore – uptempo – frenchcore ** THE SATAN | Footworxx | Russia DARK PHOENIX | Footworxx | Belgium POLEY TIGHT | Hadcore Graz | Austria ARTHEIST | Hardcore Graz | Austria PAYMON (feat. FUSION REACTOR) | Slovenia goes Hardcore, Factory of Sound | Slovenia RAGEFURY | Slovenia goes Hardcore, Factory of Sound | Slovenia
Nastopajoči drugo notranje plesišče: ** hardcore – early hardstyle & hardcore – hardstyle (classics) – mainstream – industrial ** SONIC WARFARE | Hardcore Graz | Austria MARK ENIGMA | Hardcore Graz | Austria AGONIZE | Hardcore Graz | Austria THE BURGER KINGZ | Hardcore Graz | Austria PAYMON | Slovenia goes Hardcore, Factory of Sound | Slovenia BASHER | In Hardstyle we trust | Slovenia CVEKO | Primorska squad | Slovenia SKULLBASHER | Slovenia goes Hardcore, Factory of Sound | Slovenia MVD | Hard Destruction Movement | Slovenia
VSTOPNICE
SPLET: www.factoryofsound.si
Fizične lokcije: 3DVA – PETROL – SHELL
Povezava do originalnega članka

Dan mladih z Bando in gosti
2025-05-24 20:00 | Maribor center / Kulturni inkubator
Impro spektakel, ki ga ne smeš zamudit!
Pridi v soboto, 24. 5. 2025 ob 20:00 v Kulturni inkubator, kjer bomo skupaj proslavili Dan mladih tako, kot se spodobi – z divjo, nepredvidljivo in do konca zabavno impro predstavo!
Organizira Banda Ferdamana, vaša najljubša ekipa za smeh, nepričakovane preobrate in (ne)vsebinsko globino. Kaj je impro? Impro (ali impro gledališče) je gledališka oblika, kjer nič ni vnaprej pripravljeno – vse, kar vidiš na odru, nastane v trenutku, brez scenarija, pogosto na podlagi predlogov občinstva.
Mi improviziramo, ti se smejiš. Win-win. Na oder stopamo Banda Ferdamana, a ker praznik kliče po presežkih, smo povabili še nekaj hudih gostov, ki jih ne želiš zamuditi: Sofia Jazbec Trpkova, Ian Kesar, Martin Kerin in Katarina Klemenčič – vsak s svojo edinstveno energijo in odrsko norostjo.
Vstopnine ni, volje pa veliko.
Kaj čakaš? Pograbi prijatelja, radovednost in kak predlog – mi pa poskrbimo za ostalo.
Se vidimo!

Povezava do originalnega članka

Staro. Novo. Večno
2025-05-24 20:00 - 21:30 | Maribor center / Dvorana Ondine Otta Klasinc
Iz dediščine v umetnost, iz preteklosti v večnost.
Akademska folklorna skupina Študent Maribor bo v svoji 61. celovečerni predstavi na odru obudila starejše koreografije, s katerimi se občinstvu ni predstavila že nekaj let ter prikazala nove folklorne postavitve, ki jih je svojemu bogatemu repertoarju dodala letos.
Letošnja celovečerna predstava z naslovom STARO. NOVO. VEČNO. bo skupino popeljala v dolgo zgodovino, krojeno s številnimi koreografijami, se vrnila v sedanjost in ozrla v prihodnost. Skupino bo spomnila na nekdanje plesalce, katerih plesni koraki v ritmu starejših koreografij še danes tiho zvenijo v mehkobi obratov trenutnih plesalcev. Spomnila se bo starejših, že uveljavljenih koreografov in pozdravila nove, ki z vsako plesno stvaritvijo to postajajo. S svojo 61. celovečerno predstavo bo skupina prepletla staro in novo v večni ples.

Cena vstopnice:

študenti (predprodaja): 15€ / 10€
študenti (na dan dogodka): 17€ / 12€

Povezava do originalnega članka

VAKUM predstavlja: balans, mal pre mal, Plesni
2025-05-24 21:00 | Maribor center / Dvorana Gustaf Pekarna
24%bunkerpop, 19%noise, 17%psihadelija, 16%diy, 13%art-post-punk, 11%lajf
Ogrevali nas bodo Plesni, ki tik pred snemanjem prvenca vabijo na “javno vajo” v postavi Marko Borko (kitara), Andrej Glažar (bobni), Peter Smodiš (bas), Sara Korošec (synth) in Josip Rotar (vokal).
Sledi ljubljansko-novomeška ekipa Mal pre mal, ki je lani osvojila vse pokale od Šiške do Skopja in naprej dribla po širokem igrišču med post-punkom in nojzom. Mal pre mal so Matic Flajs (vokal in sinti), Jakob Padevski (bobni in bas), Jan Robek (bas, kitara in vokal) in Luka Demšar (kitara in bas).
Častno mesto na voznem redu pripada ljubljanskim balans, ki v prestolnico kulture prihajajo prvič po daljši pavzi! Kristina Vrčon (vokali), Andrej Pervanje (bas) in Jan Kmet (bobni, sint) plujejo nekje v polju postpunk, kraut, lo-fi, post-yu in s svojo glasbeno širino in ikonično vizualno podobo banalnost vsakdanjika vsaj za trenutek postavijo v balans.

Povezava do originalnega članka
